Arabica variánsok

Az Arabica variánsok diverzáns szubvariánsok melyek keresztezéssel vagy természetes szelekcióval jönnek létre. Mind az Arabica fajtához tartoznak, de eltérő genetikával rendelkeznek, ebből eredendően eltérő tulajdonságaik is vannak. Két módon tudjuk megkülönböztetni egymástól a variánsokat, az egyik módszer a külső jegyek vizsgálata, mint például: levelek, gyümölcsök, ágközök vagy épp a növény méretei. Ez a módszer gyors és olcsó, de nem ismer fel nagyon apró különbségeket, így nem biztosít száz százalékos eredményt. A másik a kávék genetikai vizsgálata, ez teljesen biztos eredményt hoz, de drága és lassú.

A jó variáns kiválasztása micro szinten azért fontos, hogy a farmer a legjobb minőségű ízt tudja elérni és ezzel feltudja tartani a farmját.

A macro gazdaságban pedig az egész iparág attól függ, hogy sikerül-e megfelelő variánst találni. Itt is fontos a kávé minősége, de az is fontos, hogy sikerül-e kielégíteni a piacot a kávé mennyiségével.

Történelem
A Coffea Arabica gyökerei Etiópiába vezethetőek vissza. Az itt kifejlődő fajtának, a több száz éves elszigeteltségnek köszönhetően több száz variánsa alakult ki, amik a mai napig természetes módon előfordulnak a vadonban. Ezeknek a variánsoknak általában nincs nevük és a "heirloom varieties" vagy "natural varieties" szerepel a zacskókon. A kávé elterjedése először egyetlen fajtával kezdődött, amely a Typica nevet viseli. Ezután a Franciáknak köszönhetően jutott el Réunion szigetére, ahol természetes módon mutálódott és ezt a variánst nevezzük ma Bourbon variánsnak. Ezt a két avriánst tarjuk jelenleg az összes többi szüleinek.

Terminológia
Az egyszerűség kedvéért az itt előforduló kifejezések gyűjteménye:

Variáns: Ez a fokozat egy olyan szintű különbséget jelöl a növények között mely kisebb mint a alfajok, de nagyobb mint a szimplán formai változatok. A variáns megőrzi az eredeti növény fajtájának jellegzetességeit, néhány eltéréssel.

Kultivár: Bármilyen variáns melyet kertészeti vagy mezőgazdasági technikákkal termelnek és alap állapotában nem gyakran megtalálható a természetben. A legtöbb variáns ami megtalálható a specialty kávézásban legtöbbször igazából egy kultúrnövény.